b"\n_START_ARTICLE_\nDavid DeLuise\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nDavid DeLuise se je kot David Dominick DeLuise se je rodil 11. novembra 1971 v Burbanku, Kalifornija, Zdru\xc5\xbeene dr\xc5\xbeave Amerike kot sin igralca Doma DeLuisea in igralke Carol Arthur. Je njun najmlaj\xc5\xa1i otrok in ima \xc5\xa1e dva brata: scenarista, re\xc5\xbeiserja in igralca Petra DeLuisea ter igralca Michaela DeLuisea. Njegova botra je bila igralka Anne Bancroft._NEWLINE_Septembra leta 1994 se je poro\xc4\x8dil z Brigitte DeLuise. Imata dve h\xc4\x8deri, Riley (igralka) in Dylan. Lo\xc4\x8dila sta se v maju leta 2003.\n_START_SECTION_\nKariera\n_START_PARAGRAPH_\nDavid DeLuise je s svojo igralsko kariero za\xc4\x8del leta 1990 v reklami za Chili's. \xc5\xbde leto pozneje, leta 1991, se je pojavil v epizodi \xc2\xbbCommunication Breakdown\xc2\xab\xc2\xa0televizijske serije Home Improvement, kjer je igral Dennisa, Harryjevega sina. S kariero je nadaljeval in v devetdesetih se je pojavil \xc5\xa1e v serijah Saved by the Bell: The College Years, Seaquest, Blossom, Lois & Clark: The New Adventures of Superman, Ellen, Prijatelji, Tretji kamen od sonca in Jesse._NEWLINE_Kot Pete Shanahan se je pojavil v televizijski seriji Zvezdna vrata SG-1, leta 2003 je dobil svojo prvo glavno vlogo v filmu BachelorMan. Opa\xc5\xbeen je bil tudi v reklami za Purino, za njihovo pasjo hrano._NEWLINE_Glas je posodil Coopu v televizijski seriji Megas XLR, kot Sergeant Brutto pa se je pojavil v Roughnecks: Starship Troopers Chronicles. Poleg Maggie Wheeler je zaigral v pilotu NBCjeve televizijske serije The Sperm Donor. Kasneje se je pojavila tudi v televizijskih serijah in filmih Na kraju zlo\xc4\x8dina, Sami doma, Umetnost ma\xc5\xa1\xc4\x8devanja, Mojster za zmenke, Monk, Midve z mamo, Na kraju zlo\xc4\x8dina:Miami, Kosti in Brez sledu._NEWLINE_Leta 2007 je bil kot Jerry Russo sprejet v igralsko zasedbo televizijske serije \xc4\x8carovniki s trga Waverly, ki jo snema \xc5\xa1e danes. Po seriji so leta 2009 posneli tudi televizijski film istega imena. Za tem je igral \xc5\xa1e v Mostly Ghostly: Who Let the Ghosts Out?, A Christmas Proposal in RoboDoc."